Diari Oficial de la Generalitat Valenciana


Sumari del DOGV 5535, del 15-06-2007 (2007/5664)

Informació pública de la modificació puntual número 5 de les normes subsidiàries d'Estivella.
---------------------------------------------------------------------------------------------

### Dades del document

Número de DOGV
:   5535

Data del DOGV
:   15-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5664


Data del document
:   04-05-2007

Organisme emissor
:   Ajuntament d'Estivella

Tipus de document
:   Informació Pública

Descriptors 

:   * Estivella
    * administració local
    * pla d'urbanisme

Informació pública de la modificació puntual número 5 de les normes subsidiàries d'Estivella. [2007/5664]  
Pel Ple de la corporació municipal, en sessió celebrada el dia 2 de maig de l'any corrent, es va adoptar, per unanimitat dels assistents, l'acord següent:  
«Vista la memòria justificativa de la modificació puntual de les normes subsidiàries de planejament d'Estivella (aprovades definitivament per Acord de la Comissió Territorial d'Urbanisme de València de data 18 de juliol de 1996) redactada per l'oficina tècnica municipal, i que afecta únicament les zones qualificades pel planejament actual com a ZR3, subzones ZR3.2., corresponent a l'articulat, fixant la nova redacció de l'article 206 com seguix:  
Article 206. Condicions d'ocupació de la parcel·la (article modificat)  
1. El percentatge d'ocupació màxim de la parcel·la serà del 60%.  
2. La superfície construïda màxima ocupada per edificacions auxiliars no serà superior a 25 m².  
3. Separacions de l'edificació principal:  
- a límit de la parcel·la amb el viari: fixa de 5 metres.  
- a límit de parcel·la amb altres terrenys de domini privat: mínima de 3 metres.  
- a altres cossos d'edificació auxiliars: mínima de 3 metres.  
4. Separacions mínimes de les edificacions auxiliars:  
- a límit de la parcel·la amb el viari: 5 metres.  
- a límit de parcel·la amb altres terrenys de domini privat: 3 metres, excepte acord entre confrontants.  
- a qualsevol cos d'edificació principal: 3 metres.  
5. Les plantes de soterranis deuran així mateix tindre les separacions a límits assenyalats per a l'edificació, excepte la zona que done accés des de l'exterior al soterrani, que podrà adossar-se als límits de parcel·la.   
En el cas que les plantes de soterrani o semisoterrani s'ubiquen enterament sota la cota de rasant, podran adossar-se als límits de parcel·la.  
Atés que les construccions sota rasant no generen edificabilitat, la modificació proposada no altera cap paràmetre urbanístic de les actuals normes de planejament, i es mantenen inalterades les determinacions relatives a la zonificació, ocupació, nombre de plantes, etc. que regixen per a tota la zona en què es troba inclòs l'àmbit de la present modificació.  
Justificació i conveniència de la modificació  
Es pretén, doncs, amb la present modificació puntual número 5 de les normes subsidiàries, equiparar l'aprofitament sota rasant al d'altres zones de qualificació en sòl urbà, màximament si es té en compte que les condicions imposades de separació a límits de l'edificació principal, penalitza les parcel·les de reduïdes dimensions fins a l'extrem de no permetre l'ús com a aparcament.  
Per consegüent, es regularitza una situació detectada en una part de la trama urbana, esmenant un error material propiciat segons pareix per la imposició generalitzada dels paràmetres urbanístics d'aplicació.  
La present modificació és de caràcter puntual i accessòria pel que fa a la seua entitat i en cap cas afecta elements bàsics de planejament, ni el model territorial previst, ni els criteris respecte a l'estructura general i orgànica del territori.  
Tampoc es produïx cap canvi de zonificació o ús urbanístic de zones verdes o espais lliures, ni de qualificació, de volum o superfície edificable, per la qual cosa es fa innecessària l'aportació de qualsevol quadro comparatiu o suplement de dotacions.  
Així mateix, i per operar únicament sobre elements propis de l'ordenació detallada del sòl urbà, la modificació de l'articulat proposat no afecta, altera ni modifica l'ordenació estructural primària ni secundària.  
Modificació de les normes urbanístiques  
La nova regulació de l'articulat proposat afecta únicament el text dispositiu de les normes urbanístiques, i no és necessària cap modificació en els actuals plans d'ordenació de les NNSS.  
Atés que en la dita memòria queda justificada la conveniència d'aprovar la modificació proposada, alhora que amb ella s'obté una millora en el traçat del viari públic afectat, regularitzant la situació actual caracteritzada per una amplària i secció viària ajustada a les edificacions preexistents que minven considerablement les possibilitats de disposar d'una trama viària molt més adequada a les necessitats del trànsit rodat actual (tant de vehicles com de persones). Així mateix, cal assenyalar que la proposta de modificació disposa de la conformitat de l'únic propietari afectat per esta, i està prevista l'obtenció per part de l'Ajuntament del nou sòl dotacional viari creat amb aquella?.  
Atés que l'article 223.1 del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística establix que les modificacions dels plans es duran a terme segons el procediment establit per a cada tipus de pla, i que segons la Llei 16/2005, de 30 de desembre, Urbanística Valenciana se circumscriuen en este cas a sotmetre el projecte, amb caràcter previ a la seua aprovació definitiva, a informació pública, per un període mínim d'un mes, per mitjà d'anunci en el Diari Oficial de la Comunitat Valenciana i en un diari no oficial d'àmplia difusió a la localitat; haurà d'estar depositat durant tal termini el projecte diligenciat del pla, per a la seua consulta pública, en l'Ajuntament afectat pel canvi d'ordenació.  
Atés que d'acord amb el que establix l'article 91.1 de la Llei 16/2005, de 30 de desembre, Urbanística Valenciana "Correspon a l'Ajuntament aprovar definitivament els plans i programes d'iniciativa municipal o particular, sempre que no modifiquen l'ordenació estructural."  
Es proposa a l'Ajuntament d'Estivella l'adopció de l'acord següent:  
Primer  
Sotmetre a informació pública per un termini d'un mes el projecte de modificació puntual de les normes subsidiàries de planejament d'Estivella mencionat, segons memòria redactada per l'oficina tècnica municipal, per mitjà d'anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat; haurà d'estar depositat durant tal termini el projecte diligenciat del pla, per a la seua consulta pública, en este ajuntament.  
Segon  
Transcorregut tal termini, elevar al Ple de l'Ajuntament la corresponent proposta d'acord per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública.»  
El que es fa públic per a general coneixement, als efectes del que disposa la Llei 16/2005, de 30 de desembre, i legislació en concordança.  
Estivella, 4 de maig de 2007.- L'alcalde: Robert Renau.